Sira cetige kogow be yen k’a masɔrɔ an be nin diɲe min kɔnɔ, faratikow ka ca, kasaraw ka ca ani ɲɔgɔn juguyaw ka ca. Wa Hadamadenw be ɲɔgɔn jogin, u be ɲɔgɔn tɔɲɔ don o don. O de kosɔn cetige kogow sigira, ni olu kera sariyaw de ye minnu be dan sigi i ka kewalew la. Tuma caman i be jɔɔrɔ ni i yere ye, cogo min b’a to i be se ka lakanda, ka kisi ka bɔ binkanikelaw tɔɔrɔ ma, ka tanga ka bɔ geleya wala bana ma nka i te janto i yere la ni ta fan fe, fo farikolo dama. Tiɲe la, o ye hakilitanya de ye, Hadamaden be o min ke k’a masɔrɔ a ye jurumutɔ, k’a masɔrɔ Hadamaden binna. I be i barika bee don i yere farikolo tangali kosɔn, ka i fari lakisi ka bɔ tɔɔrɔko bee ma, nka i te o ɲɔgɔn ke ka i ni lakanda, ka i ni lasabati.
bam_Latn